stanford-oval/wikipedia huggingface dataset:
กฎของสแน็ล
ประวัติศาสตร์

ทอเลมี ชาวกรีกแห่งอเล็กซานเดรีย ได้พบความสัมพันธ์ระหว่างมุมตกกระทบและการหักเหของแสง แต่มีความไม่ถูกต้องเมื่อมุมมีขนาดใหญ่ แม้ว่าทอเลมีจะมั่นใจว่าเขาได้พบกฎที่แน่นอนจากการทดลองแล้ว แต่เขาก็ได้ทำการปลอมแปลงข้อมูลเพื่อให้สอดคล้องกับทฤษฎี (ความเอนเอียงเพื่อยืนยัน) อิบน์ อัลฮัยษัมเกือบจะค้นพบกฎการหักเหของแสงจากหนังสือของเขาในปี ค.ศ. 1021 แต่ก็ยังไม่ประสบความสำเร็จในการค้นพบ
กฎการหักเหของแสงได้รับการอธิบายอย่างถูกต้องเป็นครั้งแรกในบทความปี ค.ศ. 984 โดย อิบน์ ซาห์ล แห่ง แบกแดด ซาห์ลใช้กฎนี้ในการคำนวณรูปร่างของเลนส์ที่ปราศจากความคลาดทางเรขาคณิต
กฎการหักเหของแสงถูกค้นพบอีกครั้งโดย ทอมัส แฮริออต ในปี 1602 แม้ว่าแฮริออตจะเขียนจดหมายติดต่อกับโยฮันเนิส เค็พเพลอร์เกี่ยวกับเรื่องนี้ แต่ผลลัพธ์นี้ก็ไม่เคยถูกเผยแพร่ หลังจากนั้น วิลเลอบรอร์ท สแน็ล ชาวดัตช์ ได้ค้นพบกฎนี้ด้วยตัวเองในปี 1621 แต่ก็ไม่ได้เผยแพร่ในช่วงชีวิตของเขา
ที่ฝรั่งเศส เรอเน เดการ์ตก็ได้เผยแพร่ผลงานตีพิมพ์ในปี 1637 ซึ่งได้พิสูจน์และอธิบายหลักการเดียวกันนี้ อย่างไรก็ตาม ปีแยร์ เดอ แฟร์มา ไม่ยอมรับการพิสูจน์ของเดการ์ต และได้อธิบายด้วยหลักการของแฟร์มา ซึ่งได้ผลลัพธ์เดียวกัน แฟร์มายังได้กล่าวหาว่าเดการ์ตลอกเลียนแบบบทความของสแน็ล
ทุกวันนี้ ในภาษาฝรั่งเศส กฎของสแน็ลถูกเรียกว่า กฎของเดการ์ต (Lois de Descartes) หรือ กฎของสแน็ล–เดการ์ต (Lois de Snell–Descartes)
ในปี ค.ศ. 1678 คริสตียาน เฮยเคินส์ ได้แสดงให้เห็นว่ากฎของสแน็ลเกิดขึ้นจากธรรมชาติของคลื่นของแสงได้อย่างไร โดยใช้หลักการของเฮยเคินส์
คณะศิลปศาสตร์ มหาวิทยาลัยอุบลราชธานี

| --- | --- |
Faculty of Liberal Arts  Ubon Ratchathani University

สถาปนา: พ.ศ. 2542
คณบดี: รศ.ดร.สุรศักดิ์ คำคง
ที่อยู่: 85 ถ.สถลมารค ต.เมืองศรีไค อ.วารินชำราบ จ.อุบลราชธานี 34190
สี:   สีแสด
เว็บไซต์: www.la.ubu.ac.th
คณะศิลปศาสตร์ มหาวิทยาลัยอุบลราชธานี (Faculty of Liberal Arts, Ubon Ratchathani University) เป็นหน่วยงานระดับคณะ ในสังกัดมหาวิทยาลัยอุบลราชธานี เดิมมีฐานะเป็น "สถาบันภาษาและวัฒนธรรม" มีหน้าที่จัดการเรียนการสอนวิชาศึกษาทั่วไปให้กับนักศึกษาทุกคณะ
ประวัติ

คณะศิลปศาสตร์ แต่เดิมเป็นสถาบันภาษาและวัฒนธรรม ซึ่งเป็นหน่วยงานของรัฐเทียบเท่าคณะ และทำหน้าที่สอนวิชาศึกษาทั่วไปในสาขามนุษย์ศาสตร์และสังคมศาสตร์ให้กับนักศึกษาทุกคณะในมหาวิทยาลัย
ตลอดช่วงแผนพัฒนาการศึกษา ระดับอุดมศึกษาระยะที่ 7 (พ.ศ. 2535 - 2539) ต่อมาเมื่อมีการขยายขอบเขตภารกิจและเพิ่มขีดความสามารถในการดำเนินงาน ให้ครอบคลุมทั้งการผลิตบัณฑิตในสาขามนุษยศาสตร์และสังคมศาสตร์ โดยเฉพาะอย่างยิ่งในสาขาขาดแคลนรวมทั้งการวิจัย การบริการวิชาการต่อชุมชนและการทำนุบำรุงศิลปวัฒนธรรม ในแผนพัฒนาการศึกษาระยะที่ 8 (พ.ศ. 2540 - 2544) สถาบันภาษาและวัฒนธรรมจึงได้ปรับเป็นคณะศิลปศาสตร์ (Faculty of Liberal Arts)  เมื่อวันที่ 27 ธันวาคม พ.ศ. 2542 และเริ่มรับนักศึกษารุ่นแรกในหลักสูตรศิลปศาสตรบัณฑิต สาขาภาษาอังกฤษและการสื่อสารในปี พ.ศ. 2540 และสาขาการท่องเที่ยวในปี พ.ศ. 2541 ตามลำดับ
วันที่ 26 ตุลาคม พ.ศ.2567 ทางสภามหาวิทยาลัยได้มีการอนุมัติให้หลักสูตรศึกษาศาสตรบัณฑิต คณะศิลปศาสตร์ จัดตั้งในนาม คณะศึกษาศาสตร์ (Faculty of Education) เพื่อการพัฒนาการศึกษาขั้นพื้นฐานต่อไปในอนาคต
ดอกไม้และสีประจำคณะ

ดอกจาน หรือชื่อสามัญที่รู้จักกันดีคือดอกทองกวาว หรือก๋าว ซึ่งมีชื่อเรียกทางวิทยาศาสตร์ว่า Buetea monosperma อยู่ในวงศ์ PAPILIONOIDEAE (Leguminosae) เป็นดอกไม้พื้นเมืองสัญลักษณ์ของภาคอีสาน มีคุณสมบัติอดทนต่อสภาพแวดล้อมสามารถชูช่องามสะพรั่งในฤดูแล้ง เปรียบเหมือนคณะศิลปศาสตร์ ที่เป็นส่วนหนึ่งของสังคมอีสาน เพื่อผลิตบัณฑิตที่มีความรู้ความสามารถ มีคุณธรรมและจริยธรรม มีความเป็นผู้นำ และมีจิตสำนึกในการรับใช้สังคม ส่วนสีประจำคณะคือสีแสด อันเป็นสีของดอกจาน
ภาควิชา

คณะศิลปศาสตร์ มหาวิทยาลัยอุบลราชธานี ได้แบ่งกลุ่มวิชาออกเป็น 4 กลุ่มวิชา ดังนี้
กลุ่มวิชาภาษาและวรรณคดีตะวันออก
กลุ่มวิชาภาษาและวรรณคดีตะวันตก
กลุ่มวิชามนุษยศาสตร์
กลุ่มวิชาสังคมศาสตร์
หลักสูตร

| หลักสูตรที่เปิดสอนในคณะศิลปศาสตร์ มหาวิทยาลัยอุบลราชธานี> ระดับปริญญาบัณฑิต | หลักสูตรที่เปิดสอนในคณะศิลปศาสตร์ มหาวิทยาลัยอุบลราชธานี> ระดับปริญญามหาบัณฑิต | หลักสูตรที่เปิดสอนในคณะศิลปศาสตร์ มหาวิทยาลัยอุบลราชธานี> ระดับปริญญาดุษฎีบัณฑิต |
| --- | --- | --- |
|  ศิลปศาสตรบัณฑิต (ศศ.บ.) สาขาภาษาอังกฤษและการสื่อสาร  สาขาภาษาอังกฤษเพื่อธุรกิจในยุคดิจิทัล (หลักสูตรภาษาอังกฤษ)  สาขาภาษาไทยและการสื่อสาร  สาขาภาษาจีนและการสื่อสาร  สาขาภาษาญี่ปุ่นและการสื่อสาร  สาขาการจัดการการท่องเที่ยวและการบริการ  สาขานวัตกรรมการพัฒนาสังคม  สาขานวัตกรรมการจัดการมรดกทางวัฒนธรรรม  สาขาประวัติศาสตร์ (หลักสูตรปรับปรุง พ.ศ. 2568) นิเทศศาสตรบัณฑิต (นศ.บ.) สาขานิเทศศาสตร์ |  ศิลปศาสตรมหาบัณฑิต (ศศ.ม.) สาขาภาษาไทย  สาขาการสอนภาษาอังกฤษ  สาขานวัตกรรมการท่องเที่ยว การบริการและวัฒนธรรมไทยร่วมสมัย  สาขาสังคมศาสตร์และการพัฒนา |  ปรัชญาดุษฎีบัณฑิต (ปร.ด.) สาขาสังคมศาสตร์และการพัฒนา  สาขานวัตกรรมการท่องเที่ยวและบริการ (กำลังดำเนินการ) |

ป้ายคณะศิลปศาสตร์ มหาวิทยาลัยอุบลราชธานี
สถานีบางหว้า

รถไฟฟ้ามหานคร สถานีบางหว้า มองจากรถไฟฟ้าบีทีเอส สถานีบางหว้า ซึ่งทั้งสองเป็นสถานีเชื่อมต่อกัน
สถานีบางหว้า (อังกฤษ: Bang Wa station) เป็นสถานีรถไฟฟ้าในเขตภาษีเจริญ กรุงเทพมหานคร ในเส้นทางรถไฟฟ้าบีทีเอส สายสีลม และรถไฟฟ้ามหานคร สายเฉลิมรัชมงคล
สถานีรถไฟฟ้าบีทีเอส สายสีลม สถานีบางหว้า

สถานีบางหว้า (รหัส: S12) เป็นสถานีรถไฟฟ้าบีทีเอสแบบยกระดับในเส้นทางสายสีลม โดยยกระดับข้างถนนราชพฤกษ์และคร่อมคลองวัดประดู่ เป็นสถานีปลายทางของเส้นทางช่วงวุฒากาศ–บางหว้า โดยสถานีนี้มีศูนย์ซ่อมบำรุงย่อยและโรงจอดย่อยอยู่บริเวณทิศเหนือของสถานี
สถานีรถไฟฟ้าบีทีเอส สายสีลม สถานีบางหว้า > ที่ตั้ง

สถานีบางหว้าตั้งอยู่เหนือถนนราชพฤกษ์บริเวณด้านข้างสะพานยกระดับข้ามทางแยกต่างระดับเพชรเกษม ในพื้นที่แขวงปากคลองภาษีเจริญ เขตภาษีเจริญ กรุงเทพมหานคร อนึ่ง ตัวสถานีอยู่ห่างจากคลองบางหว้าและย่านบางหว้าดั้งเดิมมาทางทิศตะวันออกเฉียงเหนือประมาณ 1.6 กิโลเมตรตามแนวถนนเพชรเกษม
ในปัจจุบัน สถานีบางหว้ายังคงเป็นสถานีปลายทางในเส้นทางรถไฟฟ้าบีทีเอส สายสีลม ส่วนใต้ จนกว่าจะมีความชัดเจนในการก่อสร้างส่วนต่อขยายบางหว้า–ตลิ่งชัน ขึ้นตามแนวถนนราชพฤกษ์ เพื่อเชื่อมต่อระบบรถไฟฟ้าบีทีเอส สายสีลมเข้ากับรถไฟฟ้าชานเมืองสายสีแดงอ่อนที่สถานีตลิ่งชัน ในอนาคตสถานีตลิ่งชันยังเป็นจุดกลางสายสีแดงระหว่างช่วงสายสีแดงตลิ่งชัน–ศาลายา และสายสีแดงตลิ่งชัน–บางซื่อ และสายสีแดงศิริราช–ตลิ่งชัน อย่างไรก็ตาม สำนักงานนโยบายและแผนการขนส่งและจราจรและองค์การความร่วมมือระหว่างประเทศแห่งญี่ปุ่นหรือไจก้า มีแผนศึกษาเส้นทางทับซ้อนช่วงบางหว้า–ลำสาลี เพื่อเชื่อมต่อเข้ากับระบบรถไฟฟ้าสายหลักและสายรองถึง 5 สาย ซึ่งขณะนี้ยังอยู่ในระหว่างความชัดเจนในการจัดทำแผนแม่บทและการร่างเส้นทางต่อไป โดยเส้นบางหว้าในอนาคตจะเชื่อมต่อตลิ่งชัน–นนทบุรี–บางกะปิ แนวเส้นทางจะเป็นลักษณะวงแหวน ระยะทาง 42 กม. ใช้วงเงินลงทุนมากกว่า 50,000 ล้านบาท  โดยจะมีการก่อสร้างตามแผนการศึกษาในปี 64-65  คาดการณ์เสร็จในวันที่ 5 ธันวาคม 2572 ปัจจุบันเส้นทางช่วงบางหว้า–ตลิ่งชัน กรุงเทพ มอบให้สำนักการจราจรและขนส่ง เพื่อเตรียมจัดสรรงบสำหรับว่าจ้างที่ปรึกษา เพื่อศึกษาความเหมาะสมของโครงการดังกล่าว  ปัจจุบันเส้นทาง บางหว้า-ตลิ่งชัน อยู่ระหว่างร่างทีโออาร์ และเตรียมหาที่ปรึกษาและขบวนจัดจ้าง ในช่วงธันวาคม 2567 ตาม พ.ร.บ.ร่วมทุนฯ (PPP) ใช้ระยะเวลา 290 วัน งบประมาณทั้งหมด 24.8 ล้านบาท บาท ใช้งบปี 68 จำนวน 12.4 ล้านบาท และงบผูกพันปี 69 จำนวน 12.4 ล้านบาท
สถานีรถไฟฟ้าบีทีเอส สายสีลม สถานีบางหว้า > แผนที่และผังของสถานี

| 0 | 1 | 2 |
| --- | --- | --- |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 3 | สายสีลม สถานีปลายทาง |
| U3 ชานชาลา  | ชานชาลา 4 | สายสีลม มุ่งหน้า สนามกีฬาแห่งชาติ (วุฒากาศ) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4, ศูนย์บริการผู้โดยสาร ห้องขายบัตรโดยสาร, เครื่องขายบัตรโดยสาร,  บางหว้า  |
| G ระดับถนน  | - | ป้ายรถประจำทาง, ถนนเพชรเกษม |
เนื่องจากเป็นสถานีปลายทาง ผู้โดยสารที่มาจากสถานีสนามกีฬาแห่งชาติหรือสถานีหมอชิต เมื่อถึงแล้วจะต้องลงจากขบวนทั้งหมดที่ชานชาลา 3 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 4 ฝั่งตรงข้าม
สถานีรถไฟฟ้าบีทีเอส สายสีลม สถานีบางหว้า > รูปแบบของสถานี

เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนของหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
สถานีรถไฟฟ้าบีทีเอส สายสีลม สถานีบางหว้า > ทางเข้าออกสถานี

1, 2 ถนนราชพฤกษ์, วัดประดู่บางจาก, โรงเรียนวัดประดู่บางจาก, ป้ายรถประจำทางไปบางแวก (ลิฟต์,บันไดเลื่อน)
3 ถนนเพชรเกษม, ซอยเพชรเกษม 34 (บันไดเลื่อน)
4 ป้ายรถประจำทางไปบางแค, คอนโดมิเนียม ศุภาลัย ปาร์ค ราชพฤกษ์-เพชรเกษม (ลิฟต์)
เชื่อมต่อกับ  บางหว้า ที่ทางออก 3, 4
จุดรวมพลอยู่ที่ทางออก 3 บริเวณใกล้บันไดเลื่อน และทางออก 1,2 บริเวณด้านหน้าลิฟต์
สถานีรถไฟฟ้าบีทีเอส สายสีลม สถานีบางหว้า > สิ่งอำนวยความสะดวก

ประตูทางเข้า สายสีลม
ชานชาลา สายสีลม
ทางเข้าสถานี
ทางออกหมายเลข 4 ของสถานีบางหว้า บริเวณทางเชื่อมต่อรถไฟฟ้ามหานคร
บริเวณทางเข้าสถานีบางหว้า ของรถไฟฟ้ามหานคร (มุมมองจากฝั่งสถานีรถไฟฟ้าบีทีเอส)
สถานีรถไฟฟ้ามหานคร สายสีน้ำเงิน สถานีบางหว้า

สถานีบางหว้า (รหัส: BL34) เป็นสถานีรถไฟลอยฟ้าในเส้นทางรถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนเพชรเกษมบริเวณทางแยกต่างระดับเพชรเกษม สามารถเชื่อมต่อกับรถไฟฟ้าบีทีเอส สายสีลมได้ที่สถานีนี้ เปิดให้บริการเมื่อวันที่ 24 สิงหาคม พ.ศ. 2562
สถานีรถไฟฟ้ามหานคร สายสีน้ำเงิน สถานีบางหว้า > ที่ตั้ง

สถานีบางหว้าตั้งอยู่เหนือถนนเพชรเกษมบริเวณทางแยกต่างระดับเพชรเกษม ในพื้นที่แขวงปากคลองภาษีเจริญ เขตภาษีเจริญ กรุงเทพมหานคร อนึ่ง ตัวสถานีอยู่ห่างจากสถานีเพชรเกษม 48 ในย่านบางหว้าดั้งเดิมมาทางทิศตะวันออกเฉียงเหนือประมาณ 1.2 กิโลเมตรตามแนวถนนเพชรเกษม
สถานีรถไฟฟ้ามหานคร สายสีน้ำเงิน สถานีบางหว้า > แผนผังสถานี

| 0 | 1 | 2 |
| --- | --- | --- |
U4 ชานชาลา: ชานชาลาด้านข้าง, ประตูรถจะเปิดทางด้านซ้าย
| U4 ชานชาลา | ชานชาลา 2 | สายสีน้ำเงิน มุ่งหน้า ท่าพระ (ผ่าน บางซื่อ) |
| U4 ชานชาลา | ชานชาลา 1 | สายสีน้ำเงิน มุ่งหน้า หลักสอง |
U4 ชานชาลา: ชานชาลาด้านข้าง, ประตูรถจะเปิดทางด้านซ้าย
| U3 ชั้นขายบัตรโดยสาร  |  | ห้องขายบัตรโดยสาร, เครื่องขายบัตรโดยสาร, ร้านค้า |
| U2 ชั้นเชื่อมต่อรถไฟฟ้าบีทีเอส  |  | ทางออก 1-4, ร้านค้า,  บางหว้า |
| G ระดับถนน  | - | ป้ายรถประจำทาง, ถนนเพชรเกษม |
เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีบางหว้า และสถานีหลักสอง เฉพาะช่วงเวลาเร่งด่วนตอนเช้าของวันจันทร์-ศุกร์ รถไฟฟ้าที่สิ้นสุดที่สถานีบางหว้า จะใช้ชานชาลาที่ 1 เป็นชานชาลาปลายทาง ผู้โดยสารที่ต้องการเดินทางไปสถานีหลักสอง จะต้องออกจากขบวนรถ แล้วรอรถขบวนถัดไปที่ชานชาลาฝั่งตรงข้าม
สถานีรถไฟฟ้ามหานคร สายสีน้ำเงิน สถานีบางหว้า > รายละเอียดสถานี > สัญลักษณ์ของสถานี

ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น–ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีน้ำเงินเพื่อสื่อว่าเป็นสถานีเชื่อมต่อระบบ
สถานีรถไฟฟ้ามหานคร สายสีน้ำเงิน สถานีบางหว้า > รายละเอียดสถานี > รูปแบบของสถานี

เป็นสถานีลอยฟ้า มีชานชาลาแบบข้าง ทางวิ่งยกระดับสูง 19 เมตร เพื่อให้วางอยู่เหนือสถานีรถไฟฟ้าบีทีเอส
สถานีรถไฟฟ้ามหานคร สายสีน้ำเงิน สถานีบางหว้า > รายละเอียดสถานี > ทางเข้า-ออกสถานี

1 ซอยเพชรเกษม 36, มหาวิทยาลัยสยาม, ไปรษณีย์มหาวิทยาลัยสยาม, วัดประดู่บางจาก (ลิฟต์จากระดับถนนสู่ชั้นออกบัตรโดยสารโดยตรง)
2 ซอยเพชรเกษม 25/3, คอนโดมิเนียม ศุภาลัย ปาร์ค ราชพฤกษ์-เพชรเกษม (บันไดเลื่อนขึ้น)
3 สำนักงานคุมความประพฤติกรุงเทพมหานคร 3, ตลาดเสนีย์ (บันไดเลื่อนขึ้น)
4 คอนโดมิเนียม เดอะเพรสซิเดนท์ สาทร-ราชพฤกษ์ (ลิฟต์ของสถานีรถไฟฟ้าบีทีเอส และลิฟต์เชื่อมต่อกับรถไฟฟ้าบีทีเอส)
เชื่อมต่อกับ  บางหว้า ที่ทางออก 3, 4
มีบันไดเลื่อนทั้งขาขึ้นและขาลงให้บริการระหว่างชั้นเชื่อมต่อรถไฟฟ้าบีทีเอสและชั้นออกบัตรโดยสาร
สถานีรถไฟฟ้ามหานคร สายสีน้ำเงิน สถานีบางหว้า > รายละเอียดสถานี > การจัดพื้นที่ในตัวสถานี

4 ชั้นชานชาลา (Platform level) ชานชาลา 1 มุ่งหน้าสถานีหลักสอง และชานชาลา 2 มุ่งหน้าสถานีเตาปูน
3 ชั้นออกบัตรโดยสาร เหรียญโดยสาร และห้องประชาสัมพันธ์ (Concourse level)
2 ชั้นเชื่อมต่อรถไฟฟ้าบีทีเอส (BTS Connection level)
1 ชั้นระดับถนน (Ground level)
ทางออกหมายเลข 1 (ซอยเพชรเกษม 36) และหมายเลข 2 (ซอยเพชรเกษม 25/3)
ทางออกหมายเลข 3 และหมายเลข 4 (สถานีบางหว้า ของรถไฟฟ้าบีทีเอส สายสีลม)
บริเวณชั้นเชื่อมต่อรถไฟฟ้าบีทีเอส ของฝั่งสถานีรถไฟฟ้ามหานคร
บริเวณทางเข้าสถานีบางหว้า ของรถไฟฟ้าบีทีเอส (มุมมองจากฝั่งสถานีรถไฟฟ้ามหานคร)
ลักษณะพิเศษของสถานี

สถานีบางหว้าเป็นสถานีเชื่อมต่อที่สำคัญแห่งหนึ่งของฝั่งธนบุรี เนื่องจากเป็นการเชื่อมต่อระหว่างระบบ และฝั่งสถานีบางหว้าของรถไฟฟ้าบีทีเอสเป็นสถานีปลายทาง การก่อสร้างทั้งสองสถานีจึงต้องคำนึงถึงความสะดวกในการเข้า–ออกระบบมากเป็นพิเศษ ผู้รับเหมาก่อสร้างคือ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) จึงได้เสนอให้มีการปรับแบบของทั้งสถานีบางหว้าฝั่งบีทีเอสซึ่งมีผู้รับเหมาเป็นเจ้าเดียวกัน และออกแบบให้สถานีฝั่งรถไฟฟ้ามหานครให้เป็นสถานีที่ใช้โครงสร้างบางส่วนร่วมกัน
กล่าวคือโครงสร้างชั้นขายบัตรโดยสารของรถไฟฟ้าบีทีเอส จะเป็นการสร้างฐานชั้นลอยของสถานีฝั่งรถไฟฟ้ามหานครไปในตัว ในขณะที่ชั้นชานชาลาจะใช้วิธีการสร้างของฝั่งบีทีเอสและเร่งการวางรางให้ข้ามสถานีของฝั่งบีทีเอสให้แล้วเสร็จก่อนก่อสร้างชั้นขายบัตรโดยสารและชั้นชานชาลาของฝั่งรถไฟฟ้ามหานคร และได้ออกแบบให้ทางออกที่ 3, 4 ของสถานีฝั่งบีทีเอส เป็นทางเข้า–ออกที่ใช้งานร่วมกันด้วย ทำให้เกิดการหมุนเวียนของผู้โดยสารที่ดีและลดความซ้ำซ้อนในการตั้งทางเข้า–ออกโดยไม่จำเป็น
จุดเชื่อมต่อการเดินทาง > ถนนเพชรเกษม > องค์การขนส่งมวลชนกรุงเทพ

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 7ก (4-48) (3) |  อู่บรมราชชนนี | พาหุรัด | ขสมก. | 1.รถโดยสารประจำทางสีครีม-แดง |  |
| 80 (4-43) (1) | วัดศรีนวลธรรมวิมล | สนามหลวง | ขสมก. | 1.รถโดยสารประจำทางปรับอากาศสีส้ม (ยูโรทู) 2.รถโดยสารประจำทางสีครีม-แดง (กะสว่าง) |  |
| 91 (3) | ม.เศรษฐกิจ | สนามหลวง | ขสมก. | 1.รถโดยสารประจำทางปรับอากาศสีส้ม (ยูโรทู) |  |
| 91ก (เดิม) (3) | สนามหลวง 2 | สนามหลวง | ขสมก. | 1.รถโดยสารประจำทางสีครีม-แดง |  |
| 91ก (4-57) (3) | วงกลม: บรมราชชนนี | BTS บางหว้า | ขสมก. | 1.รถโดยสารประจำทางสีครีม-แดง |  |
| 101 (4-5) (2) |  อู่บรมราชชนนี | ท่าน้ำพระประแดง | ขสมก. | 1.รถโดยสารประจำทางสีครีม-แดง |  |
| 189 (4-59) (1) | กระทุ่มแบน | สถานีรถไฟชุมทางตลิ่งชัน | ขสมก. | 1.รถโดยสารประจำทางสีครีม-แดง |  |
| 509 (4-60) (2) | ม.เศรษฐกิจ |  สถานีขนส่งผู้โดยสารจตุจักร (หมอชิต 2) | ขสมก. | 1.รถโดยสารประจำทางปรับอากาศสีส้ม (ยูโรทู) |  |
|  |  |  | ขสมก. |  |  |
|  ถนนราชพฤกษ์> สายที่.รถเอกชนร่วมบริการ |  ถนนราชพฤกษ์> ต้นทาง.รถเอกชนร่วมบริการ |  ถนนราชพฤกษ์> ปลายทาง.รถเอกชนร่วมบริการ |  ถนนราชพฤกษ์> หมายเหตุ.รถเอกชนร่วมบริการ |  |
| --- | --- | --- | --- | --- |
| 2-28 | ตลาดบางบัวทอง | สถานีรถไฟฟ้าสวนลุมพินี |  |  |
| 4-45 (81) | สนามหลวง | อ้อมน้อย |  |  |
| (4-25) 147 | วงกลมเคหะธนบุรี | ท่าพระ |  |  |
| 4-63 (547) | บ้านเอื้ออาทรศาลายา | ถนนตก |  |  |
จุดเชื่อมต่อการเดินทาง > ถนนราชพฤกษ์ > องค์การขนส่งมวลชนกรุงเทพ

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 198 |  สถานีขนส่งผู้โดยสารสายใต้เก่า (ปิ่นเกล้า) |  BTS บางหว้า | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 2-28 | ตลาดบางบัวทอง |  สถานีรถไฟฟ้าสวนลุมพินี | 1.รถโดยสารประจำทางสีครีม–แดง | ขสมก. |  |
| 208 | วงกลม: ตลิ่งชัน | อรุณอัมรินทร์ | 1.รถโดยสารประจำทางสีครีม-แดง | ขสมก. |  |
| 210 | สะพานพระราม 4 |  BTS บางหว้า | 1.รถโดยสารประจำทางสีครีม-แดง | ขสมก. |  |
|  |  |  |  | ขสมก. |  |
ถนนเพชรเกษม มุ่งหน้า บางแค รถขสมก. สาย 7ก 80 80ก 81 84 84ก 91 91ก 101 165 189 509 รถเอกชน สาย 7 147 547
ถนนเพชรเกษม มุ่งหน้า ท่าพระ รถขสมก. สาย 7ก 80 80ก 81 84 84ก 91 91ก 101 165 189 509 รถเอกชน สาย 7 147 547
ถนนราชพฤกษ์  รถขสมก. สาย 198 2-28 208 210 รถเอกชน สาย 89 สองแถว 1475 (ป้ายม่วง) แม็คโครจรัญสนิทวงศ์ - BTS บางหว้า
สถานที่สำคัญใกล้เคียง

โรงพยาบาลพญาไท 3
โรงพยาบาลบางไผ่
วัดอ่างแก้ว
โรงเรียนวัดประดู่บางจาก
วัดประดู่บางจาก
มหาวิทยาลัยสยาม
พระครูพิศาลธรรมโกศล (สุพจน์ กญฺจนิโก)

| พระครูพิศาลธรรมโกศล |
| --- | --- |
เกิด: พจน์  คงเพียรธรรม 3 สิงหาคม พ.ศ.2468 จังหวัดพระนครศรีอยุธยา
เสียชีวิต: 21 กุมภาพันธ์ พ.ศ.2524
นามปากกา: แพรเยื่อไม้
อาชีพ: นักเขียน นักเทศน์
พระครูพิศาลธรรมโกศล (สุพจน์ กญจนิโก) (3 สิงหาคม พ.ศ. 2468 — 21 กุมภาพันธ์ พ.ศ. 2524) อดีตผู้ช่วยเจ้าอาวาสวัดประยุรวงศาวาสวรวิหาร นักเขียนเรื่องสั้นชุด "หลวงตา" เจ้าของนามปากกา แพรเยื่อไม้
ประวัติ

พระครูพิศาลธรรมโกศล เกิดที่จังหวัดพระนครศรีอยุธยา มีนามเดิมเมื่อเป็นฆราวาสว่า พจน์ คงเพียรธรรม เป็นบุตรคนที่ 4 ของนายลำใยและนางสำริด คงเพียรธรรม บรรพชาเป็นสามเณรเมื่อ พ.ศ. 2485 ขณะอายุ 17 ปี แล้วอุปสมบทเป็นพระภิกษุ เมื่อ พ.ศ. 2488 อายุ 20 ปี ณ วัดบ้านช้าง อำเภอวังน้อย จังหวัดพระนครศรีอยุธยา และย้ายมาจำพรรษาอยู่วัดประยุรวงศาวาสวรวิหาร เมื่อ พ.ศ. 2489
พระครูพิศาลธรรมโกศล เริ่มงานเขียนหนังสือเมื่อประมาณ พ.ศ. 2500 เรื่องกงกรรมกงเกวียน และเรื่องบุษรา นำออกพิมพ์จำหน่ายเผยแพร่ และตามด้วยเรื่อง อุเทนราช เขียนเป็นตอนๆ ลงใน วารสารพุทธจักร
ประมาณปี พ.ศ. 2510 พระครูพิศาลธรรมโกศลเริ่มเขียน เรื่องสั้นชุดหลวงตา โดยเริ่มจากเรื่องสั้นเรื่องแรก ชื่อ บุญหลง เมื่อนำมารวมเล่มจำหน่ายครั้งแรก จึงใช้ชื่อหนังสือว่า หลวงตา ตามชื่อตัวเอก
ต่อมาได้รับการติดต่อไปพิมพ์เผยแพร่ในนามของศูนย์การเผยแพร่พระพุทธศาสนา มูลนิธิอภิธรรม วัดมหาธาตุยุวราชรังสฤษฎิ์ราชวรมหาวิหาร และได้รับความนิยมเป็นอย่างมาก พิมพ์ซ้ำหลายครั้ง และนามปากกา แพรเยื่อไม้ ก็เป็นที่รู้จักแพร่หลาย
พระครูพิศาลธรรมโกศล มรณภาพเมื่อวันที่ 21 กุมภาพันธ์ พ.ศ. 2524 ด้วยมะเร็งหลอดอาหาร ที่โรงพยาบาลเปาโล
ผลงานเขียน

กงกรรมกงเกวียน
บุษรา
อุเทนราช
เรื่องสั้นชุดหลวงตาเล่ม 1
เรื่องสั้นชุดหลวงตาเล่ม 2
เรื่องสั้นชุดหลวงตาเล่ม 3
เรื่องสั้นชุดหลวงตาเล่ม 4
กะโหลกหัวเราะ
ของฝากจากหลวงตา
เอียงตามโลก
เสียงปลุก
รัตนพล เก่งเรียน

| รัตนพล เก่งเรียน |
| --- | --- |
ชื่อเกิด: รัตนพล เก่งเรียน
รู้จักในชื่อ: วิน โปเตโต้
เกิด: 29 กันยายน พ.ศ. 2527 (40 ปี)
ที่เกิด:  เขตบางแค กรุงเทพมหานคร ประเทศไทย
แนวเพลง: ร็อก   อัลเทอร์เนทีฟร็อก
อาชีพ: นักร้อง,นักดนตรี
เครื่องดนตรี: กีต้าร์
ช่วงปี: พ.ศ. 2546 - ปัจจุบัน
ค่ายเพลง: Music Cream (พ.ศ. 2546 - 2550)  genie records (พ.ศ. 2551 - 2553)  วีเรคคอร์ดส (พ.ศ. 2553, พ.ศ. 2555 - 2558)  Five Four Record (พ.ศ. 2558 - 2563) อิสระ (พ.ศ. 2563 - ปัจจุบัน)

สมาชิก: WRT
อดีตสมาชิก: โปเตโต้   R9
รัตนพล เก่งเรียน หรือ วิน เป็นมือกีต้าร์วงอาร์ไนน์ และวง WRT มีชื่อเสียงจากการเป็นมือกีต้าร์วงโปเตโต้ เกิดวันที่ 29 กันยายน พ.ศ. 2527
หลังจากแยกกับวงโปเตโต้ วินก็ได้ฟอร์มวงขึ้นใหม่ในนามอาร์ไนน์ ภายใต้สังกัดวีเรคคอร์ดส โดยได้อดีตสมาชิกวงโปเตโต้อย่างโน้ตและบ๋อมมาร่วมวงด้วย เมื่อวีเรคคอร์ดสปิดตัวลง สมาชิกในวงจึงย้ายไปสังกัดกับค่าย Five Four Record
ในปี 2558 วงอาร์ไนน์ได้ประกาศพักวงชั่วคราว โดยยังคงเป็นศิลปินเดี่ยวในค่าย ส่วนสมาชิกที่เหลือในวงไปฟอร์มวงใหม่ ซึ่งยังคงอยู่ค่ายเดียวกันเช่นกัน
ในปี 2563 หลังสิ้นสุดสัญญากับ Five Four Record วินฟอร์มวง WRT โดยมีสมาชิกวงอีก 2 คนคือ ธีรวุฒิ ชยุติมันต์ (ต้น) และ สุรพล โชคล้ำเลิศ (เอก) โดยชื่อเต็มมาจาก Win's Round Table ซึ่งได้แรงบันดาลใจมาจากเรื่องราวอัศวินโต๊ะกลม โดยได้ปล่อยซิงเกิลแรกชื่อว่า Labyrinth (เขาวงกต)
ผลงาน > อัลบั้ม > ในนามวงโปเตโต้

อัลบั้ม Go...On (30 กันยายน พ.ศ. 2546)
อัลบั้ม Life (26 สิงหาคม พ.ศ. 2548)
อัลบั้ม Sense (30 มกราคม พ.ศ. 2550)
อัลบั้ม Circle (19 ธันวาคม พ.ศ. 2551)
ผลงาน > ซิงเกิล > ในนามวงโปเตโต้

เล่นลิ้น (4 กันยายน พ.ศ. 2553)
ผลงาน > ซิงเกิล > ในนามศิลปินเดี่ยว

ใจกลางความรู้สึกดีดี (เอ๊ะ จิรากร Feat. วิน รัตนพล) (25 กุมภาพันธ์ พ.ศ. 2555)
เธอแค่รับไป (11 พฤษภาคม พ.ศ. 2560)
หัวใจไม่ฟัง (เพลงประกอบละคร เล่ห์เกมรัก) (13 สิงหาคม พ.ศ. 2563)
Labyrinth (เขาวงกต) (WRT - Feat. Freddy V.) (18 ธันวาคม พ.ศ. 2563)
ผลงาน > ซิงเกิล > ในนามวงอาร์ไนน์

ยังไงก็เพื่อนกัน (พ.ศ. 2556)
เธอคือรัก (เพลงประกอบละคร จุดนัดภพ ปี 3) (พ.ศ. 2557)
ค่อยค่อยเรียนรู้ (พ.ศ. 2558)
การศึกษา

มัธยม :  รร สาธิตปทุมวัน
มหาวิทยาลัย (ป.ตรี) : คณะสถาปัตยกรรมศาสตร์ ภาควิชานิเทศศิลป์ สาขาถ่ายภาพ สถาบันเทคโนโลยีพระจอมเกล้าลาดกระบัง
แหล่งข้อมูลอื่น

Official Facebook Page ของวง
สโมสรฟุตบอลอินแตร์นาซีโอนาเลมีลาโนในฤดูกาล 2020–21

ฤดูกาล 2020–21 เป็นฤดูกาลที่ 113 ของ อินเตอร์ มิลาน ในประวัติศาสตร์ของสโมสรและเป็นฤดูกาลที่ 105 ติดต่อกันในระดับสูงสุดของ ฟุตบอลอิตาลี. อินเตอร์ มิลานเข้าร่วมการแข่งขันใน เซเรียอา, โกปปาอีตาเลีย, และ ยูฟ่าแชมเปียนส์ลีก. ฤดูกาลนี้ครอบคลุมช่วงระยะเวลาตั้งแต่วันที่ 22 สิงหาคม ค.ศ. 2020 ถึง 30 มิถุนายน ค.ศ. 2021.
การแข่งขัน > ภาพรวม

| การแข่งขัน | นัดแรก | นัดสุดท้าย | เริ่มต้นที่รอบ | ตำแหน่งสุดท้าย | บันทึก> แข่ง | บันทึก> ชนะ | บันทึก> เสมอ | บันทึก> แพ้ | บันทึก> ได้ | บันทึก> เสีย | บันทึก> ต่าง | บันทึก> ชนะ % |
| --- | --- | --- | --- | --- | --- | --- | --- | --- | --- | --- | --- | --- |
| เซเรียอา | 26 กันยายน ค.ศ. 2020 | 23 พฤษภาคม ค.ศ. 2021 | นัดที่ 1 | ชนะเลิศ | 38 | 28 | 7 | 3 | 89 | 35 | +54 | 073.68 |
| โกปปาอีตาเลีย | 13 มกราคม ค.ศ. 2021 | 9 กุมภาพันธ์ ค.ศ. 2021 | รอบ 16 ทีมสุดท้าย | รอบรองชนะเลิศ | 4 | 2 | 1 | 1 | 5 | 4 | +1 | 050.00 |
| ยูฟ่าแชมเปียนส์ลีก | 21 ตุลาคม ค.ศ. 2020 | 9 ธันวาคม ค.ศ. 2020 | รอบแบ่งกลุ่ม | รอบแบ่งกลุ่ม (อันดับที่ 4) | 6 | 1 | 3 | 2 | 7 | 9 | −2 | 016.67 |
| รวม | รวม | รวม | รวม | รวม | 48 | 31 | 11 | 6 | 101 | 48 | +53 | 064.58 |
แหล่งที่มา: Soccerway
การแข่งขัน > เซเรียอา

บทความหลัก: เซเรียอา ฤดูกาล 2020–21
การแข่งขัน > เซเรียอา > ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | อินเตอร์มิลาน (C) | 38 | 28 | 7 | 3 | 89 | 35 | +54 | 91 | ยูฟ่าแชมเปียนส์ลีก รอบแบ่งกลุ่ม |
| 2 | เอซี มิลาน | 38 | 24 | 7 | 7 | 74 | 41 | +33 | 79 | ยูฟ่าแชมเปียนส์ลีก รอบแบ่งกลุ่ม |
| 3 | อาตาลันตา | 38 | 23 | 9 | 6 | 90 | 47 | +43 | 78 | ยูฟ่าแชมเปียนส์ลีก รอบแบ่งกลุ่ม |
| 4 | ยูเวนตุส | 38 | 23 | 9 | 6 | 77 | 38 | +39 | 78 | ยูฟ่าแชมเปียนส์ลีก รอบแบ่งกลุ่ม |
| 5 | นาโปลี | 38 | 24 | 5 | 9 | 86 | 41 | +45 | 77 | ยูฟ่ายูโรปาลีก รอบแบ่งกลุ่ม |
แหล่งข้อมูล: เซเรียอา, ซอกเกอร์เวย์
กฏการจัดอันดับ: 1) คะแนน; 2) คะแนนจากสถิติการพบกัน; 3) ผลต่างประตูจากสถิติการพบกัน; 4) ผลต่างประตู; 5) ประตูที่ทำได้; 6) เสมอ. (หมายเหตุ: สถิติเฮด-ทู-เฮดจะถูกนำมาใช้เท่านั้นหลังจากแมตช์ทั้งหมดระหว่างแต่ละทีมในคำถามที่มีการลงเล่น)
 ชนะเลิศ
Notes:
1 2  อาตาลันตาจบอันดับเหนือกว่ายูเวนตุสด้วย เฮด-ทู-เฮด คะแนน: ยูเวนตุส 1–1 อาตาลันตา, อาตาลันตา 1–0 ยูเวนตุส.
↑  นับตั้งแต่ ผู้ชนะเลิศ ของ โกปปาอีตาเลีย ฤดูกาล 2020–21 ซึ่งก็คือยูเวนตุส จะได้เข้าไปสำหรับแชมเปียนส์ลีกหรือยูโรปาลีก รอบแบ่งกลุ่มขึ้นอยู่กับอันดับในลีก, สิทธิ์ยูโรปาลีกที่ได้ถูกมอบไปให้ชนะเลิศโกปปาอีตาเลียจะถูกส่งต่อไปให้กับทีมอันดับที่หก, และสิทธิ์ยูโรปาคอนเฟอเรนซ์ลีกจะถูกมอบไปให้กับทีมอันดับที่หกจะถูกส่งไปให้กับทีมอันดับที่เจ็ด.
การแข่งขัน > เซเรียอา > ผลงานในลีกโดยรวม

| ผลงานโดยรวม> แข่ง | ผลงานโดยรวม> ชนะ | ผลงานโดยรวม> เสมอ | ผลงานโดยรวม> แพ้ | ผลงานโดยรวม> ได้ | ผลงานโดยรวม> เสีย | ผลงานโดยรวม> ต่าง | ผลงานโดยรวม> คะแนน | เหย้า> ชนะ | เหย้า> เสมอ | เหย้า> แพ้ | เหย้า> ได้ | เหย้า> เสีย | เหย้า> ต่าง | เยือน> ชนะ | เยือน> เสมอ | เยือน> แพ้ | เยือน> ได้ | เยือน> เสีย | เยือน> ต่าง |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 38 | 28 | 7 | 3 | 89 | 35 |  +54 | 91 | 17 | 1 | 1 | 53 | 18 |  +35 | 11 | 6 | 2 | 36 | 17 |  +19 |
อ้างอิง: Competitive matches
การแข่งขัน > เซเรียอา > ผลงานในลีกในแต่ละนัด

| นัดที่ | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| สนาม | A | H | A | H | A | H | A | H | A | H | A | H | H | A | H | A | A | H | A | H | A | H | A | H | A | H | A | H | A | H | A | A | H | A | H | H | A | H |
| ผล | W | W | D | L | W | D | D | W | W | W | W | W | W | W | W | L | D | W | D | W | W | W | W | W | W | W | W | W | W | W | D | D | W | W | W | W | L | W |
| อันดับที่ | 11 | 3 | 4 | 6 | 4 | 6 | 7 | 5 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 |